ন্যায্য অধিকাৰৰ দাবীত অনশনত বহা সদৌ অসম নাৰ্ছ সন্থাৰ প্ৰতিবাদ অন্যান্য ঠাইৰ লগতে বৰপেটাত আজিও অব্যাহত আছে।
উল্লেখযোগ্য যে বৰপেটাৰ ফখৰুদ্দিন আলী আহমেদ চিকিৎসা মহাবিদ্যালয় হাস্পতাল চৌহদত যোৱা ২৬ নৱেম্বৰৰ পৰা কৰ্মবিৰতি পালনেৰে প্ৰতিবাদ সাব্যস্ত কৰি অহা নাৰ্ছসকলক আজি পুৱাৰ ভাগত আৰক্ষীয়ে আটক কৰে।
প্ৰাপ্ত তথ্য মতে অসম নাৰ্ছ সন্থাৰ বৰপেটা জিলা সমিতিৰ উপ সভানেত্ৰী ক্ৰমে ইন্দিৰা দাস, সম্পাদিকা আমিৰুণ নেছা তথা কেইবাগৰাকী নেত্ৰীৰ লগতে শতাধিক নাৰ্ছক আৰক্ষীয়ে আটক কৰি জিলা উপায়ুক্ত কাৰ্যালয়ৰ সমীপৰ মিলেনিয়াম পাৰ্কত আৱদ্ধ কৰি ৰাখে।
উল্লেখযোগ্য যে নাৰ্ছসকলৰ কৰ্মবিৰতিয়ে আজি ৪ দিনত ভৰি দিয়াত ৰাজ্যৰ স্বাস্থ্য বিভাগত এক অচলাৱস্থাৰ সৃষ্টি হৈছে।
আনহাতে কালি অৰ্থাৎ বুধবাৰে উক্ত কৰ্মবিৰতি কাৰ্যসূচীৰ মাজতে প্ৰতিবাদকাৰী নাৰ্ছসকলক আৰক্ষীয়ে গাড়ীত উঠাই নিয়াৰ চেষ্টা চলাওঁতেই প্ৰতিবাদকাৰী নাৰ্ছ আৰু আৰক্ষীৰ মাজত হতাহতি লগাত চিকিৎসা মহাবিদ্যালয়খনত এক উত্তপ্ত পৰিস্থিতিৰ সৃষ্টি হৈছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
